text: Sønderjyske spillede 2-2 mod Silkeborg IF
  11 september 2016 kl. 17.19
  Begge hold jagtede den første sejr, men Sønderjyske spillede søndag eftermiddag uafgjort 2-2 mod Silkeborg IF på hjemmebanen i Haderslev.
  Sønderjyske og Silkeborg IF ligger begge i bunden som henholdsvis nummer 13 og 14 i Alka Superligaen, og begge hold jagtede sæsonens første sejr i kampen, som blev spillet på Sydbank Park i Haderslev foran 4820 tilskuere.
  Sønderjyske var på forhånd udråbt til at være favoritter, men sådan blev det ikke
  Inden kampen havde Sønderjyske blot hentet fire point i den nye sæson, og heller ikke i ottende forsøg lykkedes det sønderjyderne at hente sæsonens første ligasejr.
  Kampen blev fløjtet af efter blot to minutters tillægstid. Dermed kunne hverken Silkeborg IF eller Sønderjyske nyde sæsonens første sejr.
  